Na osnovu člana 29 stav 2 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22),člana 35 stav 1 tačka 9 i člana 38 stav 1 Statuta opštine Nikšić („Službeni list CG - Opštinski propisi“, br. 31/18 i 21/23 ), Skupština opštine Nikšić, na sjednici održanoj \_\_\_\_\_\_\_\_2024.godine, donijela je

**ODLUKU**

**o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora putem prikupljanja ponuda**

Član 1

Daje se saglasnost na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda, broj 01-5033 od 09.09.2024.godine.

Član 2

Davanje u zakup poslovnog prostora izvršiće se u skladu sa Zakonom o državnoj imovini i Uredbom o prodaji i davanju u zakup stvari u državnoj imovini .

Član 3

Javno preduzeće Sportski centar Nikšić je obavezno da dostavi izvještaj Direkciji za imovinu opštine Nikšić, o provedenom postupku davanja u zakup poslovnog prostora, putem prikupljanja ponuda.

Član 4

Ova odluka stupa na snagu osmog dana od dana objavljivanja u "Službenom listu Crne Gore- Opštinski propisi ".

Broj: 01-030-

Nikšić, 2024.godine

SKUPŠTINA OPŠTINE NIKŠIĆ

P R E D S J E D N I K Nemanja Vuković,s.r.

**Obrazloženje**

Pravni osnov za donošenje ove odluke je sadržan u članu 29 stav 2 Zakona o državnoj imovini („Službeni list CG“, br. 21/09 i 40/11) kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i Statutom.

Članom 38 stav 1 tačka 9 Zakona o lokalnoj samoupravi („Službeni list CG“, broj 2/18) propisano je da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina.

Članom 35 stav 1 tačka 9 Statuta Opštine Nikšić („Službeni list CG - Opštinski propisi“, broj 31/18 i 21/23) određeno je da Skupština raspolaže imovinom, a članom 38 stav 1 Statuta opštine Nikšić propisuje se koje akte Skupština donosi u vršenju poslova iz svog djelokruga.

**Razlozi za donošenje**

Javno preduzeće Sportski centar Nikšić se obratilo Direkciji za imovinu opštine Nikšić zahtjevom za davanje saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda, broj 01-5033 od 09.09.2024.godine.

Prostor koji je predmet zakupa označen je kao poslovni prostor koji se nalazi u prizemlju, objekta broj 1 površine 196 m2, poseban dio 47, na katastarskoj parceli broj 920, i upisan je u "V" listu lista nepokretnosti broj 810 KO Nikšić kao svojina Države Crne Gore, raspolaganje opštine Nikšić, korišćenje Javnog preduzeća Sportski centar Nikšić. Početna cijena zakupa iznosi 3,06 € po m2, shodno procjeni Komisije za procjenu nepokretnih stvari u imovini opštine Nikšić formirane rješenjem predsjednika opštine Nikšić broj 02-031-1584 od 16.06.2023.godine i rješenjem o izmjeni rješenja o imenovanju komisije za procjenu nepokretnih stvari u imovini opštine Nikšić broj 02-031-1584/1 od 06.11.2023.godine.

Imajući u vidu činjenicu da je opština Nikšić osnivač Javnog preduzeća Sportski centar Nikšić, da se isto dijelom finansira iz budžeta osnivača, a dijelom od izdavanja poslovnih prostora koje koristi ovo javno preduzeće, sve u cilju obavljanja djelatnosti iz sopstvene nadležnosti, to se pristupilo izradi ove odluke.

Javno preduzeće Sportski centar Nikšić može izdati u zakup poslovni prostor u skladu sa odredbama Zakona o državnoj imovini ("Službeni list CG", br. 21/09 i 40/11) i Uredbe o prodaji i davanju u zakup stvari u državnoj imovini ("Službeni list CG", broj 44/10).

Članom 39 stav 1 Zakona o državnoj imovini propisano je da stvari i dobra u državnoj imovini mogu se dati u zakup dok je stavom 2 određeno da službene zgrade, poslovni prostori, prevozna sredstva i druge pokretne i nepokretne stvari mogu se dati u zakup na vrijeme od pet godina uz mogućnost produženja.

Javno preduzeće Sportski centar Nikšić je obavezno da dostavi izvještaj Direkciji za imovinu opštine Nikšić o sprovedenom postupku davanja u zakup poslovnog prostora putem prikupljanja ponuda.

Sa svega iznesenog predlažemo da Skupština opštine Nikšić usvoji ovaj Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda.

DIREKCIJA ZA IMOVINU

DIREKTOR

Radosav Urošević,s.r.